ROMÂNIA **Varianta II**

JUDEŢUL MUREŞ

MUNICIPIULUI TÎRGU-MUREŞ

Nr. 58.729 din 09.10.2018

## Expunere de motive

**privind completarea H.C.L. nr. 209 din 29 iunie 2017 referitoare la aprobarea Programului de finanțare nerambursabil din bugetul local al municipiului Târgu Mureș, pentru activități nonprofit pentru tineri ,,Târgu Mureș Sprijină Tinerii"**

Ținând cont de: Prevederile Legii nr. 273/2006 privind finanțele publice locale; cu modificările și completările ulterioare;

În baza prevederilor Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare;

Din program vor beneficia organizaţiile neguvernamentale de tineret care funcţionează în condiţiile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, şi care îndeplinesc, cumulativ, următoarele criterii:

a) scopul prevăzut în statut vizează direct domeniul tineretului, iar pentru realizarea acestuia majoritatea obiectivelor asumate sunt adresate tinerilor;

b) cel puţin două treimi din numărul total al persoanelor fizice din cadrul structurilor constitutive membre sunt tineri.

Propunem aprobarea și completarea HCL nr. 209 din 29 iunie 2017 programului ,,Târgu Mureș Sprijină Tinerii", program de finanțare nerambursabil din bugetul local al municipiului Târgu Mureș, pentru activități nonprofit pentru tineri.

Am pierdut o mulțime de tineri din orașul nostru. Mulți au plecat în alte orașe sau în străinătate din cauza studiilor. Au descoperit oportunități mult mai bune, și din această cauză nu s-au mai întors acasă pentru a le dezvolta studiile. Dar au fost și tineri, care după facultate, nu și-au găsit loc de muncă și au ales de a pleca în alte localități, sau în străinătate.

Evoluția demografica

Societățile noastre îmbătrânesc, sub efectul ratei scăzute a natalității, conjugat cu o longevitate crescânda. Intre anii 2000 si 2020, proporția categoriei de vârsta cuprinsa intre 65-90 de ani va trece de la 16% la 21% din populația totala a Uniunii Europene, in timp ce proporția tinerilor cu vârste cuprinse intre 15-21 de ani nu va mai reprezenta atunci mai mult de 11% - Sursa: Eurostat, Statistici demografice.

Pentru noi, consilieri local, este important să sprijinim tinerii noștri, cu acest program putem motiva să fie mai activi mai constructivi în orașul lor natal.

Prin urmare, vă rugăm să acceptați această hotărâre ca să putem acorda noi oportunități tinerilor, să obțină sprijin prin proiecte, și să poată să atingă propriile lor idei, manifestări, sau mișcări.

Asociațiile de tineret, fundații, organizații studențești, într-adevăr se luptă pentru a găsi alte posibilități de a pune în aplicare programele pentru tineret.

Inițiatorii:

Bakó Szabolcs

**Varianta II**

 ROMANIA

JUDETUL MURES Proiect :

CONSILIUL LOCAL MUNICIPAL TÂRGU-MURES CONSILIER LOCAL ,

Bakó Szabolcs

#### HOTĂRÂREA

#### Nr.\_\_\_\_\_\_\_\_\_din\_\_\_\_\_\_\_\_\_2018

**privind completarea H.C.L. nr. 209 din 29 iunie 2017 referitoare la aprobarea Programului de finanțare nerambursabil din bugetul local al municipiului Târgu Mureș, pentru activități nonprofit pentru tineri ,,Târgu Mureș Sprijină Tinerii"**

***Consiliul Local al Municipiului Târgu-Mureș în ședința ordinară de lucru,***

Văzând Expunerea de motive nr. 58.729/09.10.2018 privind completarea H.C.L. nr. 209 din 29 iunie 2017 referitoare la aprobarea Programului de finanțare nerambursabil din bugetul local al municipiului Târgu Mureș, pentru activități nonprofit pentru tineri ,,Târgu Mureș Sprijină Tinerii",

Având în vedere prevederile Legii nr. 273/2006 privind finanțele publice locale; cu modificările și completările ulterioare;

În baza prevederilor Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare și art. 28 alin (1),(2) din Legea tinerilor nr. 350/2006 actualizat 2018: *‚consiliile locale ale municipiilor reședință de județ constituie anual, în cadrul bugetelor proprii, Fondul destinat activităților de tineret.’*

În conformitate cu prevederile art.36 alin. (2) lit. d coroborat cu alin. (6) lit. a pct. 5 din Legea nr.2l5/200l a administrației publice locale, republicată, cu modificările și completările ulterioare;

În temeiul prevederilor art. 45 alin (2) și art. 115 alin (1), lit. b din Legea nr.2l5/200l a administrației publice locale, republicată, cu modificările și completările ulterioare;

**HOTĂRĂȘTE**

**Art. 1. –** Se aprobă completarea H.C.L. nr. 209 din 29 iunie 2017 referitoare la aprobarea Programului de finanțare nerambursabilă din bugetul local al municipiului Târgu Mureș, pentru activități nonprofit pentru tineri **,,Târgu Mureș Sprijină Tinerii"** cu Ghidul Solicitantului, conform Anexei 1 care face parte integrantă din prezenta hotărâre.

**Art. 2. –** Se aprobă modelul Contractului pentru finanţarea nerambursabilă, conform Anexei 2 care face parte integrantă din prezenta hotărâre.

**Art. 3.** – Se aprobă alocarea sumei de 250.000 de lei din bugetul local al Municipiului Tîrgu Mureș pentru anul 2019.

**Art. 4. –** Restul prevederilor Hotărârii Consiliului Local nr. 209 din 29 iunie 2017 rămân neschimbate.

**Art. 5. -** În conformitate cu prevederile art. 19 alin 1 lit. e din Legea nr. 340/2004, republicată, privind instituția prefectului și art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Cătană Dianora-Monica**